- Hindi News
- National
- राज्य के गैर अनुसूचित जिलों में मूल निवासियों की उपेक्षा : राजेंद्र प्रसाद
राज्य के गैर अनुसूचित जिलों में मूल निवासियों की उपेक्षा : राजेंद्र प्रसाद
सदानमोर्चा के केन्द्रीय अध्यक्ष राजेन्द्र प्रसाद ने कहा कि झारखंड अलग राज्य का गठन सदानों की भागीदारी के बाद ही हो सका लेकिन अलग राज्य बनते के साथ सदानों को दरकिनार कर उनके योगदान को भूला दिया गया। हमारे लोगो के पास राजनीति चेतना नहीं होने के कारण ही हमारी उपेक्षा की गई। वे रविवार को मोर्चा की ओर से आयोजित सदानों की उपेक्षा क्यों विषयक विचार गोष्ठी में बोल रहे थे। उन्होंने कहा सदानों का अधिकारों को छीना गया, चाहे पंचायतों मे सदानों को प्रमुख बनने का मामला हो या मुखिया बनने का मामला हो। सात जिलों मे पिछड़ी जाति का आरक्षण शून्य करने का मामला हो
प्रसाद ने कहा कि गैर अनुसूचित जिलों में झारखंडी मूल निवासी छात्रों की उपेक्षा की जा रही है। अपने अधिकारों के लिए जाति धर्म से उपर उठकर हमारी हित की बात करने वाली पार्टी को ही वोट करना होगा। सदान छात्र मोर्चा के प्रदेश महासचिव तालेश्वर महतो ने कहा कि राज्य मे ऑनर्स की पढ़ाई एक विषय मे होती है लेकिन शिक्षक नियुक्ति मे दो-दो विषय को जोड़ दिया गया है। गोष्ठी में डाॅ सुदेश कुमार, डाॅ रामप्रसाद, ब्रजभूषण पाठक, एम इलियास, मनीष साहू, विवेक कुमार, विशाल सिंह, हरिनारायण यादव, अमर कुमार, शिव बसंत, भूपेन्द्र ठाकुर, महेन्द्र ठाकुर, विवेकानंद राय ने भी विचार रखे। संचालन डाॅ त्रिवेणी नाथ साहू ने किया।
गोष्ठी में उपस्थित वक्ताओं ने कहा- जो सदानों की बात करेगा, उसे ही वोट देंगे
tgl_Latn sot_Latn awa_Deva awa_Deva hin_Deva hin_Deva hin_Deva